ROZHODNUTIE RADY
z 30. októbra 2007
o podpísaní a predbežnom vykonávaní Protokolu k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na druhej strane s cieľom zohľadniť pristúpenie Bulharskej republiky a Rumunska k Európskej únii
(2007/774/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva, a najmä na jej článok 310 v spojení s článkom 300 ods. 2 prvým pododsekom prvou vetou,
so zreteľom na Akt o pristúpení z roku 2005, a najmä na jeho článok 6 ods. 2,
so zreteľom na návrh Komisie,
keďže:
(1)
Rada 23. októbra 2006 poverila Komisiu v mene Európskeho spoločenstva a jeho členských štátov začať rokovania s Egyptskou arabskou republikou na účely úpravy Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Egyptom na druhej strane (1), ďalej len „Euro-stredomorská dohoda“, s cieľom zohľadniť pristúpenie Bulharskej republiky a Rumunska k Európskej únii.
(2)
Tieto rokovania sa už ukončili a Komisia vyjadrila spokojnosť s ich výsledkom.
(3)
Text článku 9 ods. 2 protokolu, o ktorom sa rokovalo s Egyptom, stanovuje predbežné vykonávanie protokolu pred nadobudnutím jeho platnosti.
(4)
Protokol k Euro-stredomorskej dohode by sa mal v mene Európskeho spoločenstva a jeho členských štátov podpísať s výhradou jeho neskoršieho uzavretia a mal by sa predbežne vykonávať,
ROZHODLA TAKTO:
Článok 1
Týmto sa predseda Rady poveruje určiť osobu(-y) splnomocnenú(-é) podpísať v mene Európskeho spoločenstva a jeho členských štátov Protokol k Euro-stredomorskej dohode o pridružení medzi Európskymi spoločenstvami a ich členskými štátmi na jednej strane a Egyptskou arabskou republikou na druhej strane s cieľom zohľadniť pristúpenie Bulharskej republiky a Rumunska k Európskej únii (2).
Článok 2
Protokol sa predbežne vykonáva od 1. januára 2007 s výhradou uzavretia k neskoršiemu dátumu.
V Luxemburgu 30. októbra 2007